CELEX: 42021D0323
Language: lv
Date: 2021-02-19 00:00:00
Title: Dalībvalstu valdību pārstāvju Lēmums (ES) 2021/323 (2021. gada 19. februāris), ar ko ieceļ amatā četrus Tiesas tiesnešus un vienu ģenerāladvokātu

24.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 64/4
               
            
         DALĪBVALSTU VALDĪBU PĀRSTĀVJU LĒMUMS (ES) 2021/323
         (2021. gada 19. februāris),
         ar ko ieceļ amatā četrus Tiesas tiesnešus un vienu ģenerāladvokātu
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:
         
                     (1)
                  
                  
                     Tiesas četrpadsmit tiesnešu un sešu ģenerāladvokātu pilnvaru termiņš beigsies 2021. gada 6. oktobrī.
                  
               
                     (2)
                  
                  
                     Būtu jāveic iecelšana šajos amatos uz laikposmu, kas sākas 2021. gada 7. oktobrī un beidzas 2027. gada 6. oktobrī.
                  
               
                     (3)
                  
                  
                     Tiesas tiesnešu amatam uz pirmo pilnvaru termiņu ir ierosināta Miroslav GAVALEC kunga un Octavia SPINEANU-MATEI kundzes kandidatūra.
                  
               
                     (4)
                  
                  
                     Ir ierosināts atjaunināt Tiesas tiesnešu Niilo JÄÄSKINEN kunga un Lars BAY LARSEN kunga pilnvaras.
                  
               
                     (5)
                  
                  
                     Ir ierosināts atjaunināt Tiesas ģenerāladvokātes Juliane KOKOTT kundzes pilnvaras.
                  
               
                     (6)
                  
                  
                     Komiteja, kas izveidota ar Līguma par Eiropas Savienības darbību 255. pantu, ir sniegusi pozitīvu atzinumu par šo kandidātu atbilstību Tiesas tiesneša un ģenerāladvokāta pienākumu veikšanai,
                  
               IR PIEŅĒMUŠI ŠO LĒMUMU.
         
            1. pants
            Par Tiesas tiesnešiem laikposmam no 2021. gada 7. oktobra līdz 2027. gada 6. oktobrim tiek iecelti:
            
                        —
                     
                     
                        
                           Miroslav GAVALEC kungs,
                     
                  
                        —
                     
                     
                        
                           Octavia SPINEANU-MATEI kundze,
                     
                  
                        —
                     
                     
                        
                           Niilo JÄÄSKINEN kungs,
                     
                  
                        —
                     
                     
                        
                           LARS BAY LARSEN kungs.
                     
                  
         
            2. pants
            
               Juliane KOKOTT kundze tiek iecelta par Tiesas ģenerāladvokāti laikposmam no 2021. gada 7. oktobra līdz 2027. gada 6. oktobrim.
         
         
            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 19. februārī
            
               
                  Priekšsēdētājs
               
               N. BRITO